अमर सिंह आ संजीव सक्सेना के कड़ी जुड़ गइल
August 1, 2011
वोट का बदले नोट का मामिला में दिल्ली पुलिस के अमर सिंह बतवले रहले कि साल २००८ में संजीव सक्सेना उनुकर मुलाजिम ना रहे आ ओकरा से उनुकर कवनो संबंध ना रहे. एह से संजीव सक्सेना के काम के जिम्मेदारी उनुका पर नइखे. पुलिस के सुबूत मिलल बा कि संजीव सक्सेना के बेटा समर्थ के नाम लिखवावे खातिर अमर सिंह दयाल सिंह कॉलेज के प्रिन्सिपल का नामे अपना लेटरहेड पर एगो व्यक्तिगत चिट्ठी लिख के पैरवी कइले रहले आ समर्थ के आवेदन में पता के जगह पर अमर सिंह के सरकारी आवास के पता आ फोन नम्बर दिहल रहे.
एह सुबूत का बाद अब अमर सिंह संजीव सक्सेना से कवनो संबंध होखे का बात से मुकर ना सकसु. दिल्ली पुलिस तीन अगस्त के सुप्रीम कोर्ट में हलफनामा दे के एह मामिला में का प्रगति भइल बा से बताई.
bho_Deva ltz_Latn bho_Deva bho_Deva